У выстаўцы "Транспарт і лагістыка-2016" прымаюць удзел каля 70 арганізацый з 9 краін свету. Сярод іх - транспартна-лагістычныя цэнтры, вытворцы і дылеры аўтатэхнікі, пастаўшчыкі абсталявання для аснашчэння лагістычных цэнтраў, страхавыя кампаніі, адміністрацыі марскіх партоў і ўпраўленні чыгунак з СНД, блізкага і далёкага замежжа. Акрамя індывідуальных стэндаў кампаній у структуры экспазіцыі прадстаўлены Нацыянальны стэнд Латвіі, калектыўны стэнд Клайпедскага порта і партовых кампаній, калектыўны стэнд украінскіх чыгунак. Інавацыйныя распрацоўкі, якія ўпершыню былі прадэманстраваны на буйнейшай у Еўропе міжнароднай выстаўцы InnoTrans у Берліне, прадстаўляюць ЗАТ "Струнныя Тэхналогіі" (праект SkyWay) і ААТ "Белкамунмаш" (электробус Е433 Vitovt Max Electro).